A NETFLIX ANIMESOROZATA
Él egy legenda, melyet korokon át meséltek,
egy pusztítás története, mit az emberiség tettei idéztek elő.
Négyszáz évvel ezelőtt az emberiség a virágzásának csúcsán volt.
Ám az emberek szíve tele volt ármánnyal, viszállyal és kétellyel,
mi járványként terjedt.
Ahogy a túlérett gyümölcs lehull a fáról, úgy hívták életre a sötétséget.
Vagy talán inkább maguk adtak neki életet.
Az emberiség megpróbálta a sötétség erejével jóvátenni vétkeit.
El akarták törölni a háborút a föld színéről.
De a sötétség átlátott az emberek világának igaz természetén.
Megszülettem.
Itt az idő, hogy megbűnhődjetek vétkeitekért.
A Föld békében akar nyugodni.
Távol a viszályaitoktól, távol a kételyeitektől,
távol a sóvárgásaitoktól, és távol a gőgötöktől.
Fel kell szabadítanom a világot a bennetek élő sötétség alól.
A sötétség, ez a hatalom, melyet az emberek maguk hívtak életre,
az emberiséget a pusztulás szélére sodorta.
Ugyanekkor azonban egy óriási fényoszlop tört fel a földből,
fel egészen az egekig.
A fényből egy alak jelent meg
egy hatalmas szárnyú sárkány,
és egy óriási kardot tartó ember alakjában.
A sárkány és a sötétség meglátták egymásban az ellenséget.
Mintha mindketten tudták volna, hogy az egymás elleni harc a végzetük.
Ádáz csata dúlt.
Úgy rengett tőlük a föld,
hogy attól egész kontinensek süllyedtek a tenger alá.
A harcuk heve alatt milliók lelték halálukat.
Végül a sárkány került ki győztesen.
A harcból legenda lett,
a legendát korszakokon át őrizték,
és ahogy telt az idő, úgy alakult át.
A valódi legenda, az igazság, már régen feledésbe merült.
400 ÉVVEL KÉSŐBB, KÖZÉP-METALLIONI KONTINENS, META-LLICANA KIRÁLYSÁG
A MŰSORBAN MEGJELENÍTETT TARTALMAK, MINT A SZÍNHELY, DÍSZLETEK, FIKTÍVEK,
Előre, szörnyeim, a káosz teremtői!
Meta-llicana királysága az enyém lesz.
Álljátok a sarat! Ha átjutnak rajtunk, nekünk végünk.
Pont akkor támadnak, amikor a király, a lovagjai, és a főpap távol vannak.
Áttörték a kaput.
Nem juthatnak tovább!
Tapossátok el őket!
AZ ÉRKEZÉS
Az ellenség a kastélyban van.
Szedd össze, aki megmaradt, és irány a katedrális!
Mindenáron védjétek meg Sheila Tuel Meta-llicana hercegnőt!
Sheila hercegnő!
Itt, a katedrálisban biztonságban vagy. Kérlek, tarts ki még egy kicsit
Kik a lázadók?
A néhai gonosz varázsló, Dark Schneider követői.
Úgy hívják magukat: a Sötét Lázadó Sereg.
Sötét Lázadó Sereg.
Félek.
Szállj le rólam! Engedj el!
Lucien! Mit művelsz?
Yoko, félek. Fussunk el gyorsan!
De gyáva vagy. Hagyd abba a bőgést!
Na, töröld le a könnyeid!
Mi? Jó.
Koszos lett a zsebkendőd. Megyek, kimosom.
Nem baj, add csak vissza!
Ne aggódj, ki fogom mosni.
Hé, ne szaladgálj fel-alá!
Nagyon sokan vannak. Csak idő kérdése, hogy mikor jutnak be.
Nem lehet…
Yoko?
Yoko, most megtanítalak egy titkos varázsigére.
Ez a varázsige képes felszabadítani egy bizonyos lényt,
melyet egy szent hatalom zárt el.
Ez egy veszélyes varázslat.
Ezért soha nem használhatod,
csak arra, hogy a távollétemben megmentsd a királyságot egy veszélytől.
Ha ezt elmondod, felébred Lucien másik énje,
amely elzárva szunnyad benne.
A másik énje? Mi lesz Luciennel?
Az ősi, sötét varázsló, Dark Schneider reinkarnációja.
Dark Schneideré?
Ha a pecsét megtörik, Dark Schneider felébred,
és hatalmas varázserejével elpusztítja ellenségeinket.
Ezenfelül ahhoz, hogy a varázsige működjön,
egy szűz hajadon csókja szükséges.
Ezért, Yoko, nem szabad soha férjhez menned.
Tisztának kell maradnod.
Ne hülyéskedjünk már! Még egy ilyen idétlen sztorit!
- Kimosom a zsebkendődet. - Lucien!
Már megint te? Te vagy az a büdös kölök.
Mit keresel itt, te mihaszna kis piszok?
Szólalj meg, kölyök!
Hé! Állj le! Hagyd békén Lucient!
Hát te meg ki vagy?
Yoko. Lucien gondviselője.
Yoko? A főpap lánya.
Mi bajod van? Ne kezdj el bőgni, csak azért, mert megfenyeget!
De megijedtem.
Mekkora egy nyuszi vagy!
Férfi vagy, nem igaz? Nem dühít fel, ha lenéznek?
Nem.
Ugyan!
Hé, olyan lett az arcod.
Mondjuk, ha jobban belegondolok, azt hiszem, ez az egyik erénye.
Nagyon erősek. Végünk van.
Borzalom!
Félek.
Lucien!
Én is félek.
Tia Noto Yoko.
Sheila hercegnő!
Egyszer hallottam atyádtól egy történetet.
Azt mondta, létezik egy legendás varázsló valahol a királyságban elzárva,
aki bárkit képes legyőzni.
Igaz ez, Yoko kisasszony?
Ha ez igaz, itt az ideje felszabadítani.
Yoko kisasszony!
Nem! Ez nagyon kínos. Nem tudom megtenni.
Kínos?
Megvagy, Sheila. Most megöllek.
Nem engedem.
Osborn úr!
Ugye életben hagysz minket? Megígérted.
Előre szóltunk, hogy a meglepetés támadásod sikerüljön.
Miniszter urak!
Árulók!
Hűséget esküdtünk neked.
Nagyon helyes.
Ne!
- Óriások! - Ezek meg micsodák?
Menjetek! Öljétek meg mindet!
Yoko, félek.
Egy szűz hajadon csókja.
Ne! Nem akarom. Még túl fiatalok vagyunk ehhez.
Yoko! Vigyázz!
Halál rátok!
Lucien, tudom, hogy félsz. Én is félek.
Nekem ez lesz az első.
De…
Accept!
A szépség szeretett istennője, Ino Mata nevében…
szűnjön meg a pecsét!
Lucien!
Mi történik?
Sheila hercegnő!
Ez meg mi?
Honnan jön ez a gonosz aura?
Felébred Lucien másik énje, mely elzárva szunnyad benne.
Az ősi, sötét varázsló,
Dark Schneider reinkarnációja.
Végre visszatértem.
Az a rohadék főpap!
A reinkarnáció sötét mágiája pont új életre keltett,
erre rám talál, és elzár abban a csecsemőben.
Kinyírom a rohadékot!
Azt a rohadt öreget!
Nem tudom, miben mesterkedtek,
de itt az ideje meghalnotok. Ogrék!
Pofa be!
Damned!
Ez nem lehet! Erre a varázslatra csak a leghatalmasabb varázslók képesek.
Ki lehet ez?
Te tényleg Lucien vagy?
Így van, Yoko.
Együtt nőttünk fel. Te vagy az, aki felébresztett.
Még ősi regenerációs mágiára is képes!
Most már tényleg nem Lucien vagy? Ősi, gonosz varázsló lettél?
Az ősi varázsló, Dark Schneider reinkarnációja vagyok.
De egyben a barátod, Lucien is.
Dark Schneider?
Ő robbantotta ki a Gólemháborút,
ami 15 éve az egész kontinenst felforgatta.
Lars herceg, az Öt Lovag egyike, halálos harcot vívott vele.
Azt mondják, Dark Schneider már haldoklott,
mikor a reinkarnáció sötét mágiájához nyúlt.
Miatta vesztette életét a bátyám a harcban.
Ő a legendás varázsló.
Hé, fel tudsz állni?
Gyorsan! Pusztítsd el őket!
Nem akarom.
Mit mondasz?
Hát, Yoko mindig kiállt mellettem.
És hagyta, hogy a fejem után menjek.
Jól van. Megmentelek. De a többiek mind meghalnak.
Az adósaim vagytok, de én nem tartozok nektek semmivel.
Lucien!
Hé! Hagyd abba!
Te tróger! Te majom! Te lelketlen aljadék! Tényleg ez vagy?
Azt hittem, ennél jobb vagy. Végeztünk! Hozzám se szólj! Nem vagyok a barátod.
Többé nem állok ki érted. Az én szememben mostantól senki vagy.
Mit nézel így? Nem fogadsz nekem szót?
Jól van. Végül is sokkal jövök neked.
Rendben. Megteszem.
Tényleg? Te valóban Lucien vagy.
Szuper! Ügyes légy, jó?
Eleget járattátok a szátokat!
Már mióta várunk itt?
Mi van?
Dark Schneidernek mondod magad?
Még arra sem vagy méltó, hogy a nevét kiejtsd, te kókler!
Változnak az idők. Most már mi, a Sötét Lázadó Sereg uralkodunk.
Támadás!
Szüki szürrá…
Sü mega, megadeath…
Idióta! Csak egy suhanc vagy. Egy nappal sem tűnsz többnek 100-nál.
Ne becsülj alá!
Sodom!
Hát ekkora a legendás varázsló ereje!
Micsoda félelmetes varázserő!
Már csak te maradtál.
Megöllek!
A Sötét Lázadó Sereget, és engem, Osbornt azzal bízott meg a Hatalmas,
hogy elpusztítsuk a Meta-llicana királyságot
a világ legerősebb varázslatával.
Villámlik.
De csak a kastély körül.
Slayer, slayer! Ó, Balmor sötét ködének villáma!
Ó, ez a villám varázsigéje?
Ostoba! Ez ellenem hatástalan.
Pokolba veled, te korcs!
Balvolt!
Még hogy hatástalan ellened!
Kitörölt a létezésből.
Lucien!
Ne!
Na, ehhez mit szólsz? Hogy tetszett a villámcsapás?
Na, mi van? Milyen érzés ropogósra sülni?
Na! Szólalj már meg!
Felsültél! Porrá égtél.
Ez fájt.
Lehetetlen!
Lucien!
Rohadék!
Hogy merted megsebezni a csinos arcomat?
Ezért meghalsz.
Zaazard, Zaazard, Szkrónó, Kronosszk…
Hé! Ez a varázslat…
Ó, sötétség mélyén égő pokoli lángok!
Ne! Kérlek!
Ne ölj meg! Bármit megteszek.
Légy a kardom, és vágd le ellenségem!
Venom!
Istenem!
Sikerült!
Győztünk.
Sheila hercegnő. Sikerült!
Igen.
Mekkora hatalma van! Ő lenne…
Az ősi, sötét varázsló, Dark Schneider?
Hálásan köszönjük.
Mint Meta-llicana királyságának képviselője és második hercegnője,
én, Sheila Tuel Meta-llicana szeretném kifejezni hálám…
Hé! Hogy merészelsz hátat fordítani Sheila hercegnőnek?
Mi az?
Neked nincs valami mondanivalód?
Kö… köszönöm.
Ennyi?
Hát, most, hogy az összes gonosz meghalt,
nem kellene visszaváltoznod Lucienné?
Hé!
Várj! Hova mész?
Dolgom van.
Dolgod?
Jól van. Elmondom.
Először is bosszút állok apádon, amiért elzárt engem.
Azután háborút indítok, hogy elfoglaljam az egész világot.
Na, jól hangzik, nem? Érzed már a bizsergést a hátadon?
Mit mondtál?
Mindenkit megölök, aki az utamba áll.
Ha jó, ha rossz.
Te maga vagy az ördög.
De téged egyedül megkíméllek, ahogy ígértem.
Mi van velem?
Miért ver ilyen hevesen a szívem egy ilyen alak miatt?
Ez… Lehet, hogy ez…
Ne! Ez varázslat, ugye?
Egy igéző varázslatot használtál rajtam!
Szörnyű vagy!
Nem rémlik semmilyen varázslat.
Lucien, kedvelsz engem?
Utállak. Folyton parancsolgatsz nekem.
Mi történik?
Mit csináltál velem?
Mi? Yoko!
Lehetséges, hogy egy szűz hajadon csókja újra elzárja?
Hol vannak a szörnyek?
Hova tűntek?
Elmentek máshova.
Ó, értem.
Ez jó hír, nem igaz, Yoko?
De, így van.
Éhes vagyok, Yoko.
Jól van, menjünk haza!
Jó, menjünk!
Mondd csak, kedvelsz engem, Lucien?
Igen.
KÖZÉP-METALLIONI KONTINENS, JUDAS KIRÁLYSÁG
Jelentem, Osborn serege megsemmisült
a Meta-llicana elleni hódítóhadjáratban.
Ez csak valami tévedés lehet.
Nem. A beszámolók szerint
az Osbornt legyőző varázsló venom varázslatot használt.
Az lehetetlen!
A venomot Dark Schneider magával vitte a halálba.
Azon a napon, 15 évvel ezelőtt.
A feliratot fordította: Hornyák Levente